ai4bharat/Pralekha huggingface dataset:
خواتین اور بچوں کی ترقیات کی وزارت
این آئی پی سی سی ڈی نے گوہاٹی کے علاقائی مرکز میں مشن شکتی کے تحت ‘‘ کام کی جگہ پر خواتین کی جنسی ہراسانی’’ پر ایک آن لائن تربیتی پروگرام کا اہتمام کیا
نیشنل انسٹی ٹیوٹ آف پبلک کوآپریشن اینڈ چائلڈ ڈیولپمنٹ  نے 17 اگست 2023 کو گوہاٹی کے علاقائی سینٹر میں‘ کام کی جگہ پر خواتین کی جنسی ہراسانی  ایکٹ، 2013’ پر ایک آن لائن ٹریننگ کا اہتمام کیا۔ تربیتی پروگرام میں 38 شرکاء نے شرکت کی۔
پروگرام کے دوران کام کی جگہوں کو پرسکون بنانے کے لیے درج ذیل موضوعات پر توجہ مرکوز کی گئی:
- صنفی حساسیت
- کام کی جگہ پر امتیازی سلوک کی روک تھام
- تمام قابل اطلاق انسداد امتیازی قوانین سے واقفیت
- امتیازی سلوک کے خلاف جامع پالیسی کا نفاذ
- باقاعدہ، انٹرایکٹو ٹریننگ کا انعقاد
- تنوع اور شمولیت کو فروغ
17 اگست 2023 کو گواہاٹی کے این آئی پی سی سی ڈی ریجنل سنٹر میں سرکاری اداروں کے آئی سی سی کے پریذائیڈنگ آفیسرز اور ممبران کے لیے ‘کام کی جگہ پر خواتین کی جنسی ہراسانی  ایکٹ، 2013’ پر ایک آن لائن ٹریننگ کا اہتمام کیا گیا۔
۔۔۔۔۔۔۔۔۔۔۔
ش ح۔ع ح۔ف ر

(Visitor Counter : 37
وزیراعظم کا دفتر
آئی 2 یو 2 سربراہ اجلاس کے دوران وزیر اعظم نریندر مودی کا خطاب
عالی جناب، وزیر اعظم لاپید
عزت مآب، شیخ محمد بن زائد النہیان،
عالی جناب، صدر بائیڈن،
سب سے پہلے وزیر اعظم لاپید کو وزیر اعظم کا عہدہ سنبھالنے کے لیے بہت بہت مبارکباد اور نیک خواہشات۔
آج کے اجلاس کی میزبانی کرنے کے لیے بھی میں ان کا دل سے شکریہ ادا کرتا ہوں۔
یہ صحیح معنوں میں کلیدی شراکت داروں کی میٹنگ ہے۔
ہم سبھی اچھے دوست ہیں، اور ہم سبھی کے نقطہ نظر میں، ہمارے مفادات میں بھی یکسانیت ہے۔
عالی جناب،
آج کے اس اولین اجلاس سے ہی ’’آئی ٹو یو ٹو‘‘ نے ایک مثبت ایجنڈا قائم کر لیا ہے۔
ہم نے کئی شعبوں میں مشترکہ پروجیکٹوں کی شناخت کی ہے، اور ان میں آگے بڑھنے کا روڈ میپ بھی وضع کیا ہے۔
’’آئی ٹو یو ٹو‘‘ فریم ورک کے تحت ہم پانی، توانائی، نقل و حمل، خلاء، صحت اور خوراک سلامتی جیسے چھ اہم شعبوں میں مشترکہ سرمایہ کاری میں اضافہ کے لیے متفق ہوئے ہیں۔
یہ واضح ہے کہ ’’آئی ٹو یو ٹو‘‘ کا ویژن اور ایجنڈا ترقی پر مبنی اور عملی ہے۔
اپنے ممالک کی باہمی طاقت – سرمایہ، مہارت اور منڈیوں- کو متحرک کرکے ہم اپنے ایجنڈے کو رفتار فراہم کر سکتے ہیں، اور عالمی معیشت میں غیر معمولی تعاون دے سکتے ہیں۔
عالمی پیمانے پر بڑھتی ہوئی غیر یقینی صورتحال کے درمیان ہمارا امدادِ باہمی کا فریم ورک عملی تعاون کا ایک اچھا ماڈل بھی ہے۔
مجھے پورا یقین ہے کہ ’’آئی ٹو یو ٹو‘‘ سے ہم عالمی سطح پر توانائی سلامتی، خوراک سلامتی اور اقتصادی نمو کے لیے غیر معمولی تعاون دیں گے۔
شکریہ۔
ریلوے کی وزارت
ریلوے کے مرکزی وزیر پیوش گوئل نے ویڈیو کانفرنسنگ کے ذریعہ جھاڑ کھنڈ میں دمکا اور پوریاہاٹ کے درمیان نئی مسافر ٹرین کو جھنڈی دکھا کر روانہ کیا
نئی مسافر ٹرین ہنسیدھا پوریا ہاٹ بڑی لائن پر چلے گی
یہ معاشی ترقی اور پیش رفت کے لئے جھاڑ کھنڈ کے علاقوں کو جوڑے گی
نئی دہلی،17ستمبر ۔ ریلوے اور کامرس و صنعت کے مرکزی وزیر جناب پیوش گوئل نے نئی دہلی میں ویڈیو کانفرنسنگ کے ذریعہ آج جھاڑ کھنڈ دمکا اور پوریا ہاٹ کے درمیان نئی مسافر ٹرین نمبر 53561/53562 کو جھنڈی دکھا کر روانہ کیا۔
اس موقع پر اظہار خیال کرتے ہوئے جناب پیوش گوئل نے کہا کہ ہندوستانی ریلوے جھاڑ کھنڈ ، برسا منڈا کی جائے پیدائش پر ریلوے خدمات فراہم کرکے معاشی ترقی اور دوسری شعبوں میں ترقی لانے کے تئیں عہد بند ہے۔ انہوں نے کہا کہ ہنسیدھا کودھا لائن پروجیکٹ کا کام سال 2017 میں شروع ہوا تھا اور یہ کام دھائی سال کے اندر مکمل کرلیا گیا ہے اور باقی کام 8-7 مہینوں میں پورا کرلیاجائے گا۔ ہندوستانی ریلوے نے 50 نئی ٹرینیں شروع کی ہے اور جھاڑ کھنڈ کی ریاست میں 100 اسٹیشنوں پر اسٹاپیج کا اضافہ کیا ہے۔
دمکا اور پوریا ہاٹ کے درمیان نئی مسافر سروس تمام ان روڈ اسٹیشنوں نیو مدن پور، بارہ پلاسی، نونی ہاٹ، کورماہاٹ، ہنسدھیا اور گنگواڑہ کے لئے رابطہ فراہم کرے گی۔ نئی ٹرین کی سروس میں آٹھ کوچ ہوں گے اور یہ ٹرین اتوار کو چھوڑ کر ہفتے میں 6 دن دستیاب ہوگی۔
یہ نئی مسافر ٹرین عوامی نمائندوں اور دمکا اور گودا پارلیمانی حلقوں میں سفرکرنے والے لوگوں کی طویل عرصے سے جاری مانگ کی ضرورت پوری کرے گی۔ ہنسدھیا ۔ پوریا ہاٹ نیو بی جی لائن ہنسیدھا گودا نئی لائن پروجیکٹ 32 کلو میٹر کاحصہ ہے۔
---------------------------------------
م ن۔ح ا ۔رض
U- 4211
(Visitor Counter : 53
سماجی انصاف اور تفویض اختیارات کی وزارت
او بی سی فہرست سے برادریوں کا اخراج
نئی دلّی ،30 نومبر/ وزارت کو قبائلی امور کی وزارت سے پریوارا ، تلوارا کو ہذف کرنے کی درخواست موصول ہوئی ہے ۔
آئین کی دفعہ 334 اے  کے مطابق ایس ای بی سیز کی مرکزی فہرست کے صدارتی نوٹفکیشن کے بعد صرف پارلیمنٹ ہی ایس ای بی سی کی مرکزی فہرست سے کسی برادری کو خارج یا شامل کر سکتی ہے ۔
مذکورہ معلومات سماجی انصاف اور تفویض اختیارات کی مرکزی وزیر مملکت سوشری پرتیما بھومک نے آج لوک سبھا میں ایک سوال کے تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 14003
(Visitor Counter : 71
وزارت دفاع
بھارتی فضائیہ کے وراثتی مرکز نے پی ای سی سے فضائیہ کانپور – 1 موصول کیا
نئی دہلی، 21نومبر، 2022/ بھارتی فضائہ آئی اے ایف کا وراثتی مرکز چنڈی گڑھ کے سیکٹر 18 میں قائم کیا جا رہا ہے، یہاں ایک وینٹیج پروٹوٹائپ طیارہ کانپور – 1 موصول کیا گیا۔ یہ کامیاب قسم کی واحد انجن والی مشین ایئر وائس مارشل آنجہانی ہرجیندر سنگھ وی ایس ایم 1، ایم بی ای نے 1958 میں ڈیزائن اور تعمیر کی تھی۔ اور اسے پنجاب انجینئرنگ کالج پی ای سی چنڈی گڑھ میں رکھا گیا تھا۔
اس دیسی مشین کو حاصل کرنے کی ایک سادہ تقریب کی میزبانی پنجاب انجینئرنگ کالج چنڈی گڑھ کے ایئروناٹیکل انجینئرنگ ڈیویژن نے کی۔ اس طیارے کو ایئر مارشل آر ردیش ، ایس اے ایس او، ایچ کیو مغربی ایئر کمان نے پروفیسر بلدیو سیتیا ، ڈائریکٹر پی ای سی سے موصول کیا۔ یہ ونٹیج طیارہ 1967 میں اے وی ایم ہرجیندر سنگھ نے پی ای سی کو تحفے میں دیا تھا۔ کانپور 1 کی نمائش بھارتی فضائیہ کے وراثتی مرکز میں دیگر تیارے کے ساتھ کی جائے گی۔
اس موقعے پر اظہار خیال کرتے ہوئے ایئر مارشل آر ردیش نے بتایا کہ بھارتی فضائیہ کے وراثتی مرکز نے اس طیارے کو رکھے جانے سے نہ صرف وراثتی قدر میں اضافہ ہوگا بلکہ پنجاب انجینئرنگ کالج اور بھارتی فضائیہ کے درمیان تعلقات مضبوط ہوں گے۔ انہوں یہ جان کر خوشی ہوئی کہ پی ای سی میں 1964 کے بیچ میں 17 طلبا نے بھارتی فضائیہ میں شمولیت اختیار کی تھی اور بقیہ ڈی جی سی اے میں شامل ہوئے تھے۔
بھارتی فضائیہ کا وراثتی مرکز ایک ایسا پروجیکٹ تھا جس کا تصور چنڈی گڑھ انتظامیہ ، پنجاب کے گورنر اور مرکز کے زیر انتظام علاقے کے ایڈمنسٹریٹر جناب بنواری لال پروہیت اور ایئر چیف مارشل وی آر چودھری اور بھارتی فضائیہ کے سربراہ نے پچھلے سال پیش کیا تھا۔ بھارتی فضائہ کا وراثتی مرکز طیاروں اور تال میل رکھنے والے بیڑوں پر مشتمل ہوگا جس کا مقصد بھارتی فضائیہ میں کارروائیوں کے مختلف پہلوؤں کو اجاگر کرنا ہے۔
۔۔۔
ش ح ۔ اس۔ ت ح ۔
U – 12783
(Visitor Counter : 61
نوجوانوں کے امور اور کھیل کود کی وزارت
مرکزی وزیر جناب انوراگ ٹھاکر اور ہریانہ کے وزیر اعلیٰ جناب منوہر لال نے کھیلو انڈیا یوتھ گیمز 2021 کے لئے ریاست کی تیاریوں کا جائزہ لیا
کھیلو یوتھ انڈیا گیمز 2021 کا انعقاد 4 سے 13 جون تک کیا جائے گا
کھیلو انڈیا یوتھ گیمز میں نئے آئیڈیاز کے ساتھ کام کیا جانا چاہیے تاکہ ملک بھر میں ہریانہ کے بارے میں زیادہ بحث ہو: جناب انوراگ ٹھاکر
کھیلو انڈیا یوتھ گیمز کا ماسکوٹ اور لوگو 8 مئی کو جاری کیا جائے گا
نوجوانوں کے امور اور کھیلوں کے مرکزی وزیر جناب انوراگ ٹھاکر نے کھیلو انڈیا یوتھ گیمز 2021 کی آرگنائزنگ اور کوآرڈینیٹنگ کمیٹی کی میٹنگ میں ہریانہ کے وزیر اعلیٰ جناب منوہر لال سے ورچوئل طور پر ملاقات کی، تاکہ آئندہ کھیلوں کے انعقاد کے سلسلے میں ریاست کی تیاریوں کا جائزہ لیا جاسکے، جو کہ 4 سے 13 مئی کے دوران منعقد کیا جائے گا۔ ہریانہ حکومت کے کھیلوں اور نوجوانوں کے امور کے وزیر جناب سردار سندیپ سنگھ بھی میٹنگ میں ریاست کے اعلیٰ افسران اور اسپورٹس اتھارٹی آف انڈیا کے دیگر عہدیداروں کے ساتھ موجود تھے۔
18 سال سے کم عمر کے زمرے کے لیے ہونے والے یہ کھیل پنچکولہ کے علاوہ شاہ باد، امبالا، چندی گڑھ اور دہلی میں منعقد ہوں گے۔ ان گیمز میں تقریباً 8500 کھلاڑی حصہ لیں گے۔ اس میں کل 25 کھیل پیش کیے جائیں گے، جن میں ہندوستان کے 5 مقامی کھیل بھی شامل ہیں۔ کھیلوں کے مرکزی وزیر کو ایک تفصیلی معلوماتی منصوبہ پیش کرتے ہوئے جناب منوہر لال نے ذکر کیا کہ کھیلوں کے بخوبی انعقاد کے لیے تیاریاں جاری ہیں۔
کھیلوں کے لیے بہتر انفراسٹرکچر تیار ہے
وزیر اعلیٰ نے کہا کہ 8 مئی کو پنچکولہ کے اندر دھنش آڈیٹوریم میں کھیلو انڈیا یوتھ گیمز کا ایک میسکوٹ اور لوگو جاری کیا جائے گا، جس کے لیے وسیع پیمانے پر تیاریاں مکمل کر لی گئی ہیں۔ انہوں نے کہا کہ کھیلوں کے لیے 3-2 کثیر مقصدی ہال، سنتھیٹک ٹریک، ایتھلیٹک ٹریک تعمیر کیے گئے ہیں۔ اس کے علاوہ بیڈمنٹن ہال، گورنمنٹ ویمنس کالج، سیکٹر 14، پنچکولہ میں آڈیٹوریم کا کام بھی مکمل کر لیا گیا ہے۔ انہوں نے کہا کہ ہاکی سٹیڈیم پنچکولہ اورشاہ باد کی تعمیر کا کام بھی تقریباً مکمل ہو چکا ہے۔ جناب منوہر لال نے یہ بھی بتایا کہ امبالہ میں ہر موسم کے لئے سوئمنگ پول مکمل ہو گیا ہے۔
کھیلوں کے مقابلے ہریانوی ثقافت سے گونج رہے ہوں گے
وزیر اعلیٰ نے کہا کہ ان کھیلوں میں ہریانوی ثقافت سے بھرپور ثقافتی پروگرام منعقد کیے جائیں گے اور آزادی کا امرت مہوتسو کے دوران جدوجہد آزادی کے لاتعداد ہیروز کی کہانی اور ریاست کے بہترین کھلاڑیوں کا تعارف نمائش میں دکھایا جائے گا تاکہ نوجوان نسل ان سے تحریک لے سکتی ہے۔ انہوں نے کہا کہ کھیلوں کے لیے 13 مئی کو گروگرام میں ایک پروموشن پروگرام کا انعقاد کیا جائے گا۔
ہریانہ کی بیٹیوں کے لیے پوری طرح وقف موضوعات پر توجہ مرکوز کی جائے گی
کھیلوں کے مرکزی وزیر جناب انوراگ ٹھاکر نے کہا کہ ہریانہ میں بیٹیوں کو بچانے کے لیے قابل ستائش کام کیا گیا ہے۔ اس کے علاوہ ریاست کی خواتین کھلاڑیوں نے بھی بیرون ملک منعقد ہونے والے ہر کھیل میں اپنا پرچم لہرایا ہے۔ انہوں نے کہا کہ طلباء کی زیادہ سے زیادہ کھیلوں کی طرف دلچسپی بڑھانے کے لیے کھیلوں سے وابستہ تھیم پر توجہ دی جائے۔ کھیلو انڈیا یوتھ گیمز میں نئے آئیڈیاز کے ساتھ کام کیا جانا چاہئے تاکہ ملک بھر میں ہریانہ کے بارے میں زیادہ بحث ہو۔ انہوں نے کہا کہ جون میں ہونے والے ان گیمز میں کووڈ 19 کے ضابطوں پر مکمل عمل کیا جائے اور کھلاڑیوں کے ٹسٹ وغیرہ کے مکمل انتظامات کیے جائیں۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 74
وزارت دفاع
آئی این ایس کیڈمیٹ لیما-19 میں شرکت کے لئے ملیشیاکے مقام لنگ کاوی پہنچ گیا ہے
نئیدہلی26 مارچ ۔ بھارتی بحریہ کا سرحدی اے ایس ڈبلیوکورویٹ ، آئی این ایس کیڈمیٹ جہاز 25 مارچ 2019 بروز پیر سات دن کے سرکاری دورےپر ملیشیا کے مقام لنگ کاوی پہنچ گیا ہے۔ یہ بحری جہاز اپنے دورے میں پندرہویں لنگ کاوی بین الاقوامی بحری اور خلائی نمائش لیما -19 میں شرکت کرے گا۔وائس ایڈمرل کرم بیر سنگھ پی وی ایس ایم ، اے اوی ایس ایم ، اے ڈی سی ،جو مشرقی بحری کمان کے فلیگ آفیسر کمانڈنگ ان چیف ہیں ، بھارتی بحریہ کے وفد کے سربراہ کے طور پر لیما -19 کی مختلف سرگرمیوںمیں شرکت کریں گے ۔
یہ بحری جہاز لنگ کاوی میں سات دن کے دوران لیما -19 کی منصوبہ بند بہت سی سرگرمیوںمیں حصہ لے گا، جن میں ملیشیا کے وزیراعظم کا ، بین الاقوامی بیڑے کا جائزہ  ، بحری اورفضائی فوجوں کی کارکردگی کے مظاہرے ،سمندری مشقیں ، جن میں 29 دیگر بحری فوجیں شامل ہیں، ثقافتی تبادلوں کے پروگرام ، بحری جہازوں کے ایک دوسرے کے ملکوںمیں دورے ، کھیل مقابلے شامل ہیں۔ اصل تقریبات سے الگ بہت سے سمیناروں اور مذاکرات کا بھی اہتمام کیا جائے گا۔
آئی این ایس کیڈ میٹ  ملک ہی میں تیار کیا گیا ، آبدوز شکن جنگی جہاز ہے ،جسے جنوری 2016 میں بھارتی بحریہ میں شامل کیا گیا تھا۔ یہ جہاز جدید ترین ہتھیاروں ،حساس آلات اور جدید ترین مشینری سے لیس ہے ،جسے آبدوزشکن ہیلی کاپٹروں کی پرواز کےلئے ڈیزائن کیا گیا ہے ۔
ملیشیا اور بھارت ایک دوسرےکے بحری پڑوسی ہیں اور دونوںملکوں کی بحری فوجیں اپنے اپنے بحری جہازوں کے دورے کے دوران ایک دوسرے کو تربیت اور بہترین طور طریقوںسے واقف کرانے سے متعلق معاملات پر ایک دوسرے کے ساتھ قریبی رابطہ رکھتی ہیں ۔ ان دوستانہ سرگرمیوں کے حصے کے طور پر شاہی ملیشیائی بحری  جہاز کے ڈی جیبٹ کو سمندری کام کاج کی تربیتی مشق میں کام میں لیا گیا تھا۔ یہ شروعات اکتوبر 2018 میں کوچی میں سمندری تربیت کے فلیگ آفیسر ایف اوایس ٹی کے ہاتھوںکی گئی تھی اور آر ایم این کے ڈی لیکر نے آئی ایف آر میں شرکت کی تھی ،جس کاا نعقادفروری 2016 میں وشاکھا پٹنم سے کچھ دورکیا گیا تھا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-1674
(Visitor Counter : 59
کامرس اور صنعت کی وزارتہ
ہندوستان اور متحدہ عرب امارات کے درمیان RuPay گھریلو کارڈ اسکیم معاہدہ
این پی سی آئی انٹرنیشنل پیمنٹس لمیٹڈ ، جو کہ نیشنل پیمنٹس کارپوریشن آف انڈیا  کا مکمل ملکیتی ماتحت ادارہ ہے، نے متحدہ عرب امارات میں ڈومیسٹک کارڈ اسکیم  کے نفاذ کے لیے الاتحاد پیمنٹس  کے ساتھ ایک اسٹریٹجک شراکت داری کا معاہدہ کیا ہے۔ اے ای پی متحدہ عرب امارات مرکزی بینک  کا بالواسطہ ذیلی ادارہ ہے۔ معاہدے کے مطابق، این آئی پی ایل اور اے ای پی متحدہ عرب امارات کی قومی گھریلو کارڈ اسکیم کی تعمیر، عمل درآمد اور اسے چلانے کے لیے ایک ساتھ مل کر کام کریں گے۔ ڈی سی ایس کا مقصد متحدہ عرب امارات میں ای کامرس اور ڈیجیٹل لین دین کی ترقی کو آسان بنانا، مالی شمولیت کو تقویت دینا، متحدہ عرب امارات کے ڈیجیٹلائزیشن ایجنڈے کی حمایت کرنا، ادائیگی کے متبادل اختیارات میں اضافہ، ادائیگیوں کی لاگت کو کم کرنا، اور عالمی طور پر متحدہ عرب امارات کی مسابقت اور پوزیشن کو بڑھانا ہے۔ شراکت داری NIPL کے مشن کے ساتھ مکمل طور پر ہم آہنگ ہے تاکہ دوسرے ممالک کو ان کے اپنے لاگت مؤثر اور محفوظ ادائیگی کے نظام کے قیام میں مدد فراہم کرنے کے لیے اپنا علم اور مہارت پیش کرے۔
ڈی سی ایس حل خو دمختاری، مارکیٹ کی رفتار، اختراع، ڈیجیٹلائزیشن، اور اسٹریٹجک آزادی کے اصولوں پر مبنی ہے۔ این آئی پی ایل کی طرف سے فراہم کردہ ڈی سی ایس حل RuPay اسٹیک اور ویلیو ایڈڈ سروسز جیسے دھوکہ دہی نگرانی سروسز اور تجزیہ پر مشتمل ہے۔ این آئی پی ایل اے ای پی کی گھریلو کارڈ اسکیم کے لیے آپریٹنگ ضوابط وضع کرنے میں بھی مدد کرے گا۔
RuPay ہندوستان میں ایک مقامی، انتہائی محفوظ، اور بڑے پیمانے پر قبول شدہ کارڈ کی ادائیگی کا نیٹ ورک ہے۔ RuPay کارڈ میں ڈیبٹ، کریڈٹ اور پری پیڈ تجاویز موجود ہیں۔ آج تک 750 ملین سے زیادہ RuPay کارڈ فعال ہیں۔ RuPay کارڈ ہندوستان میں جاری کردہ کل کارڈز کا 60 فیصد سے زیادہ ہیں، ہر دوسرے ہندوستانی کے پاس اب RuPay کارڈ ہے۔ یہ کارڈ پورے بینکنگ اسپیکٹرم کے ذریعے جاری کیے جاتے ہیں، بشمول پبلک سیکٹر، پرائیویٹ، اور چھوٹے بینک۔
ان عوامل کا امتزاج ہندوستان کو دنیا کا تیسرا سب سے بڑا فنٹیک ماحولیاتی نظام بناتا ہے۔ ہندوستان نے پچھلے پانچ سالوں میں ڈیجیٹل لین دین میں حصہ لینے والے صارفین میں 367 فیصد کی تیز رفتار ترقی دیکھی ہے، جس کا ایک فعال کسٹمر بیس 340 ملین سے زیادہ ہے۔
وزارت دفاع
’’ آپریشن وجے ‘‘ میں توپوں اور توپچیوں کے تعاون کے لئے گراں خراجِ عقیدت کے طور پر کرگل کے دراس میں پوائنٹ 5140 کا نام ’ گَن ہِل ‘ رکھا گیا ہے
’’ آپریشن وجے ‘‘ میں بھارتی مسلح افواج کی فتح کی یاد میں اور توپچیوں کی عظیم قربانی کو خراجِ عقیدت پیش کرنے کے لئے کرگل سیکٹر کے دراس میں پوائنٹ 5140 کا نام ’ گن ہل ‘ رکھا گیا ہے۔
بھارتی فوج کی آرٹلری رجمنٹ نے اپنی درست گولہ باری کے بل بوتے پر دشمن کی فوجوں کے دانت کھٹے کر دئے تھے اور پوائنٹ 5140 سمیت ، ان کے دفاع کو پوری طرح نا کام بنا دیا تھا ، جو آپریشن کی جلد کامیابی کا ایک کلیدی عنصر تھا ۔
توپ خانے کی ریجمنٹ کی جانب سے آرٹلری کے ڈائریکٹر جنرل ، لیفٹیننٹ جنرل ٹی کے چاولہ نے ، اِس آپریشن میں شرکت کرنے والے ممتاز توپچیوں کے ساتھ دراس میں کرگل وار میموریل پر گلدائرہ نذر کیا ۔ فائر اینڈ فریکور کے جنرل آفیسر کمانڈنگ، لیفٹیننٹ جنرل انندیا سین گپتا نے بھی ، اس موقع پر گلدائرہ پیش کیا ۔
یہ تقریب آرٹلری کے تمام رجمنٹس کے ممتاز فوجیوں کی موجودگی میں منعقد کی گئی ، جنہیں آپریشن وجے میں ’’ کرگل ‘‘ کا خطاب دیا گیا تھا ۔ اس موقع پر آرٹلری کے موجودہ سروس افسران بھی موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔
 
U. No. 8412
(Visitor Counter : 115
سٹرک ٹرانسپورٹ اور شاہراہوں کی وزارت
جناب نتن گڈکری نے کہا کہ کیرالہ میں آئی سی ٹی ٹی والارپدم کو کالامسری سے جوڑنے کے لیے 571 کروڑ روپے کی لاگت سے 4 لین والی قومی شاہراہ  تیار کی گئی ہے
سڑک ٹرانسپورٹ اور شاہراہوں کے مرکزی وزیر جناب نتن گڈکری نے کہا ہے کہ ساحلی اور بندرگاہی کنکٹی ویٹی کا بنیادی ڈھانچہ ملک کی اقتصادی ترقی میں اہم رول ادا کرتا ہے۔ ٹویٹس کی ایک سیریز میں انہوں نے کہا کہ کیرالہ میں آئی سی ٹی ٹی  والارپدم کو کالامسری سے جوڑنے کے لیے 571 کروڑ روپے کی کل لاگت سے 4 لین والی قومی شاہراہ  تیار کی گئی ہے۔
وزیرموصوف نے کہا کہ اس پروجیکٹ میں پورٹ کنکٹیویٹی ہائی وے کی تعمیر شامل ہے، جو کوچین میں بحیرہ عرب کے بیک واٹرز سے 8.721 کلومیٹر تک پھیلا ہوا ہے۔ انہوں نے کہا کہ یہ شاہراہ مال کی نقل و حمل کے لیے شمالی-جنوبی کوریڈور کو کوچین بندرگاہ سے جوڑتی ہے، اس طرح سامان کولانے لے جانے کی سہولت فراہم کراتی ہے۔
انہوں نے کہا کہ اس کے علاوہ یہ شاہراہ سمندری ساحل کے آٹھ گاوؤں کی موبیلیٹی کو بڑھاتی ہے اور اس نے خطے کی سماجی و اقتصادی ترقی میں نمایاں رول ادا کیا ہے۔
جناب گڈکری نے کہا کہ وزیر اعظم جناب نریندر مودی کی قیادت میں ہماری غیر متزلزل عہد بندی وقت کی پابندی کے ساتھ ساتھ کم لاگت والا، اعلیٰ معیار کا ایسا پائیدار سڑک کا بنیادی ڈھانچہ فراہم کرانے کی ہے جو ہمارے شہریوں کی ضروریات کو پورا کرتا ہو۔
۔۔۔۔۔۔۔۔۔۔۔
ش ح۔ا گ۔ن ا۔
U-2363
(Visitor Counter : 65
وزیراعظم کا دفتر
وزیر اعظم نے وجے گھاٹ پر لال بہادر شاستری کو ان کی جینتی پر خراج عقیدت پیش کیا
وزیر اعظم جناب نریندر مودی نے آج وجے گھاٹ پر سابق وزیر اعظم لال بہادر شاستری جی کو ان کی جینتی پر گلہائے عقیدت نذر کئے۔
ایک ٹویٹ میں، وزیر اعظم نے کہا؛
’’وجے گھاٹ پر، لال بہادر شاستری جی کو خراج عقیدت پیش کیا، جنہوں نے ہندوستان کی تاریخ میں انمٹ خدمات انجام دی ہیں ‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-10942
(
وزارت خزانہ
ہندوستانی، کرپٹو اثاثوں کے بارے میں پالیسی نقطہ نظر پر بین الاقوامی ہم آہنگی پیدا کرنے کے لیے جی 20 ممالک کے ساتھ مصروف عمل ہوں گے
حکومت کرپٹو اثاثوں کے بارے میں پالیسی اپروچ پر بین الاقوامی ہم آہنگی پیدا کرنے کے لیے جی 20 ممالک کے ساتھ مصروف عمل ہے۔ یہ بات مرکزی وزیر مملکت برائے خزانہ جناب پنکج چودھری نے آج لوک سبھا میں ایک سوال کے تحریری جواب میں کہی۔
وزیر موصوف نے مزید کہا کہ جی 20 کی بھارت کی صدارت بین الاقوامی تعاون کے ایجنڈے پر کرپٹو اثاثوں کی ترجیح سمیت مختلف ترجیحات کو رکھنے کا موقع فراہم کرتا ہے۔ تریف کے لحاظ سے کرپٹو اثاثے سرحدوں سے ماورا  ہیں اور ریگولیٹری ثالثی کو روکنے کے لیے بین الاقوامی تعاون کی ضرورت ہے۔ لہذا، ریگولیشن کے لیے یا پابندی کے لیے کوئی بھی قانون سازی صرف خطرات اور فوائد کی تشخیص اور مشترکہ درجہ بندی اور معیارات کے ارتقا کے لیے اہم بین الاقوامی تعاون کے ساتھ ہی کارگر ہو سکتی ہے۔
امور صارفین، خوراک اور عوامی تقسیم کی وزارت
خریف مارکیٹنگ سیزن2020-21کے دوران ایم ایس پی کا نفاذ
نئی دہلی ،13نومبر:رواںخریف مارکیٹنگ سیزن21-2020 کے دوران حکومت نے اپنی موجودہ کم از کم امدادی قیمت  اسکیموں کے مطابق کسانوں سے ایم ایس پی پر خریف 21-2020 فصلوں کی خرید جاری رکھی ہے، جیسا کہ پچھلے سال اسی مدت کے دوران دیا گیا تھا۔
خریف 21-2020کے لئے دھان کی خرید پنجاب، ہریانہ، اترپردیش، تلنگانہ، اتراکھنڈ، تملناڈو، چنڈی گڑھ، جموں و کشمیر،کیرلا، گجرات اورآندھراپردیش جیسی ریاستوں/مرکز کے زیرانتظام علاقوں میں حسب معمول چل رہا ہے، پچھلے سال کے 221.73لاکھ میٹرک ٹن کے مقابلے اس سال 273.35 لاکھ میٹرک ٹن سے زیادہ دھان کی خرید کی جاچکی ہے، اور اس طرح پچھلے سال کے مقابلے دھان کی خرید میں 23.28فیصد کااضافہ درج کیاگیاہے۔ 273.35 لاکھ میٹرک ٹن کی کل خرید میں سے اکیلے پنجاب نے 192.04 لاکھ میٹرک ٹن کاتعاون دیا ہے جو کل خرید کا 70.25 فیصد ہے۔
فی الحال جاری کے ایم ایس خرید کے تحت 51610.20 کروڑ روپے کے دھان کی خرید کی گئی ہے اوراس سے تقریبا 23.27 لاکھ کسانوں کو فائدہ ہوا ہے۔
اس کے علاوہ ریاستوں کی تجاویز کی بنیاد پر تملناڈو،کرناٹک، مہاراشٹر، تلنگانہ، گجرات، ہریانہ، اترپردیش، اوڈیشہ، راجستھان اور آندھراپردیش کے لئے امدادی قیمت کی اسکیم کے تحت خریف مارکیٹنگ سیزن2020 کے دوران 45.10 لاکھ میٹرک ٹن دالوں اور تلہنوں کی خرید کے لئے بھی منظوری دی گئی تھی، اس کے علاوہ آندھرا پردیش، کرناٹک، تملناڈو اور کیرلا کے لئے 1.23 لاکھ میٹرک ٹن کوپراکی خرید کے لئے بھی منظوری دی گئی تھی۔ دیگر ریاستوں/ مرکز کے زیرانتظام علاقوں کے لئے پی ایس ایس کے تحت دال، تلہن اور کوپرا کی خرید سے متعلق تجاویز موصول ہونے پر منظوری دی جائے گی تاکہ سال 21-2020 کے لئے ریاستی نوڈل ایجنسیوں کے توسط سے مرکزی نوڈل ایجنسیاں ان فصلوں کے اے ایف کیو گریڈ کی خرید نوٹیفائڈ ایم ایس پی پر براہ راست رجسٹرڈ کسانوں سے کرسکیں، اگر متعلقہ ریاستوں/ مرکز کے زیرانتظام علاقوں میں نوٹیفائڈ فصل کی مدت کے دوران فصلوں کی بازار کی قیمت ایم ایس پی سے کم ہوجاتی ہے۔
سرکار نے اپنی نوڈل ایجنسیوں کے توسط سے 12 نومبر 2020 تک 58191.40 لاکھ میٹرک ٹن مونگ، اڑد، مونگ پھلی اور سویا بین کی خرید کی ہے جس کی ایم ایس پی قیمت 312.67 کروڑ روپے ہے اوراس سے تملناڈو، مہاراشٹر، گجرات، ہریانہ اور راجستھان کے 33932 کسانوں کوفائدہ ملا ہے۔ پچھلے سال دال اور تلہن کے لئے 21401.24 لاکھ میٹرک ٹن کی خرید میں 171.91 فیصد کااضافہ درج کیا گیا۔
اسی طرح 12 نومبر 2020 تک 52.40 کروڑ روپے کی ایم ایس پی قیمت پر 5089 میٹرک ٹن کوپرا کی خرید کی گئی ہے، جس سے کرناٹک اور تملناڈو کے 3961 کسانوں کو فائدہ ہوا ہے جبکہ پچھلے سال اسی مدت کے دوران 293.34 میٹرک ٹن کوپرا کی خرید کی گئی تھی۔ کوپرا اور اڑدکے سلسلے میں زیادہ تر پیداوار کرنے والی ریاستوں میں خرید کی شرح ایم ایس پی سے زیادہ ہے۔ خریف دال اور تلہن کے سلسلے میں ریاستی/مرکز کے زیرانتظام علاقے کی حکومتیں آمد کی بنیاد پر اپنی طے کی گئی تاریخ سے خرید شروع کرنے کے لئے ضروری تیاریوں میں مصروف ہیں۔
پنجاب، ہریانہ، راجستھان، مدھیہ پردیش اور تلنگانہ، آندھرا پردیش، مہاراشٹر اور ہریانہ میں ایم ایس پی کے تحت بیج کپاس  کی خرید کا کام حسب معمول چل رہا ہے۔ 12 نومبر 2020 تک 4050.13 کروڑ روپے قیمت کے 1422583 کپاس کے بنڈل کی خرید کی گئی ہے جس سے 277639 کسانوں کو فائدہ ہوا ہے۔
وزارت دفاع
چیف آف آرمی اسٹاف نے چاندی مندر ملٹری اسٹیشن کا دورہ کیا
چیف آف آرمی اسٹاف، جنرل ایم ایم نرونے نے 10 ستمبر 2021 کو چاندی مندر میں واقع ہیڈکوارٹرز ویسٹرن کمانڈ کا دورہ کیا۔ مغربی کمانڈد کے آرمی کمانڈر، لیفٹیننٹ جنرل آر پی سنگھ نے آرمی چیف کو آپریشن اور ٹریننگ سے متعلق متعدد امور کے بارے میں اپ ڈیٹ کیا۔ سی او اے ایس نے مغربی کمانڈ نے افسران سے خطاب کیا جس کے دوران انہوں نے ان سے فخر کے ساتھ اپنی خدمات انجام دینے کے لیے کہا اور ایسا کرتے وقت ملٹری کی اخلاقیات اور ہندوستانی آرمی کے بیش قیمتی کلچر کو برقرار رکھنے پر زور دیا۔ ہندوستانی آرمی کے ذریعے دستے کو جدید بنانے کے لیے کیے جا رہے متعدد اقدامات کو اجاگر کرتے ہوئے، انہوں نے اس بات پر زور دیا کہ فوجیوں کو چاہیے کہ وہ خود کو انفارمیشن ٹیکنالوجی کے تازہ ترین رجحانات سے واقف کرائیں، ابھرتے ہوئے سائبر خطرے اور ان سے نمٹنے کے اقدامات کے بارے میں جانیں۔
بعد ازاں، جنرل نرونے نے فوجیوں سے بات چیت کی اور کووڈ-19 وبائی مرض کے ذریعے لگائی گئی پابندیوں کے باوجود خود کو ہمیشہ جنگ کے لیے تیار رہنے کے جذبہ اور پروفیشنل ازم کو اپنانے کے لیے ان کی تعریف کی۔ انہوں نے تمام رینک کے فوجیوں سے کہا کہ وہ پوری محنت سے کام کریں اور مستقبل کے کسی بھی آپریشنل چیلنج کے لیے تیار رہیں۔
اسٹیل کی وزارت
این ایم ڈی سی نے کمپنی کی تاریخ میں اپریل کے مہینے میں بہترین کارکردگی کاریکارڈ بنایا
ہندوستان کے خام لوہے پیدا کرنے والی سب سے بڑی کمپنی این ایم ڈی سی نے اپریل 2023 میں 3.51 ملین ٹن کی پیداوار اور 3.43 ملین ٹن کی فروخت کی اطلاع دی ہے، جو این ایم ڈی سی کی تاریخ میں کسی بھی اپریل کے مہینے کے لیے اب تک کی بہترین کارکردگی کےریکارڈکی عکاسی کرتی ہے۔
|
|
|
|
اپریل 2022
|
|
اپریل 2023
|
|
ترقی کافیصد
|
|
پیداوار
|
|
3.15
|
|
3.51
|
|
11.42
|
|
فروخت
|
|
3.12
|
|
3.43
|
|
9.93
اپریل 2023 میں این ایم ڈی سی کی جانب سے پیدا کئے گئے خام لوہا 11.42 فیصد رہا جو اپریل 2022 کے مقابلے زیادہ ہے ۔ اور گزشتہ سال کے اسی مدت کے مقابلے فروخت میں ترقی 9.93 فیصد رہی ۔مالی سال 2022 اورمالی سال 2023 میں لگاتار 40 ملین ٹن کی رفتارسے آگے بڑھتے ہوئے، کان کنی کی بڑی کمپنی ایک ریکارڈ توڑ مہم جوئی پر مصروف عمل ہے کیونکہ اس نے آغاز کے بعد سے کسی بھی اپریل کے مہینے میں سب سے زیادہ پیداوار اور فروخت حاصل کی ہے۔
شاندار کارکردگی پر ٹیم این ایم ڈی سی کو مبارکباد دیتے ہوئے، این ایم ڈی سی کے سی ایم ڈی  جناب امیتاوا مکھرجی نے کہا کہ اپریل کے ٹھوس اعداد و شمار میں دیکھا گیا ہے کہ این ایم ڈی سی کی کمر توڑ محنت میں لگن اور مستقل مزاجی دکھائی دیتی ہے۔ جناب مکھرجی نے مزید کہا کہ ہم اپنی سپلائی چین کو مضبوط بنانے اور قوم کی بڑھتی ہوئی لوہے کی طلب کو پورا کرنے کے لیے مسلسل نئے طریقہ کار اور ٹیکنالوجیز کو اپنا رہے ہیں۔ اب ہم 2030 تک 100 ایم ٹی پی اے کان کنی کمپنی بننے کا ہدف رکھتے ہیں اور اسے حاصل کرنے کے لیے بنائے گئے روڈ میپ پر اعتماد کے ساتھ چل رہے ہیں، ۔
بجلی کی وزارت
نیشنل تھرمل پاور کارپوریشن –این ٹی پی سی نے یوگا کا عالمی دن منایا
بجلی کی مرکزی وزارت کے تحت ایک مہارتن سی پی ایس یو نیشنل تھرمل پاور کارپوریشن-این ٹی پی سی،نے آج کے ورچوؤل ذرائع سے یوگ کا بین الاقوامی دن منایا۔این ٹی پی سی کی طاقت ،اس کے متحرک ،ڈسپلنڈ اور ہنرمند ملازمین میں ہے،جو کسی بھی حالت میں قوم کی خدمت کےلئے ہمیشہ تیار رہتے ہیں۔دنیا کے ساتھ قدم سے قدم ملاتے ہوئے نیشنل تھرمل پاور کارپوریشن –این ٹی پی سی اونچاہار نے یوم یوگ منانے کےلئے ویڈیو کانفرنسنگ کا بھی سہارا لیا،تاکہ لوگ گھر پر،کنبے کے ساتھ یوم یوگ تقریب میں شامل ہوسکیں۔
یوگ کے بین الاقوامی دن کے موقع پر این ٹی پی سی اونچاہار میں ویڈیو کانفرنس کے ذریعہ سے یوگ کی مشق کی گئی۔سینئر افسروں نے دیگر ملازمین کے ساتھ ویڈیو کانفرنس کے ذریعہ سے بال بھون میں یوگ آسنوں کا مظاہرہ کیا۔ یوگ کی مشق شروع ہونے سے پہلے این ٹی پی سی اونچاہار کے چیف جنرل منیجر جناب بھولا ناتھ نے اپنے خطاب میں کہا،’’ ہمارا مقصد امن، بھائی چارے اور خوشحالی کےلئے یوگ ہونا چاہئے‘‘۔ انہوں نے یوگ کا پیغام پھیلانے کےلئے این ٹی پی سی اہلکاروں کی ستائش کی۔ ہندوستان جدید یوگ کے پیغام کو شہروں سے گاؤں تک اور غریب اور قبائلی طبقوں کے گھروں تک پھیلانے میں لگا ہوا ہے۔ انہوں نے یوگ کو زندگی کا لازمی جز بنانے پر زور دیا۔
این ٹی پی سی اونچاہار کے ملازمین نے اپنے اپنے گھروں میں کنبے کے ساتھ یوگ کی ثقافت کو آگے بڑھایا۔
قابل ذکر ہے کہ یہ پروگرام این ٹی پی سی اونچاہار میں سال 2014 میں ہندوستانی حکومت کے ذریعہ یوگ کی ٹریننگ شروع کرنے کے وقت سے پوری طرح متحد ہوکر منایا جاتا ہے۔پروگرام کا انعقاد بے حد منظوم طریقے سے کیا گیا ہے جس میں سبھی طبقوں کی شمولیت رہی ہے۔
ش ح ۔ا م۔ر ب۔
U:5721
(Visitor Counter : 113